wannaphong/clean_thaiwikipedia huggingface dataset:
# โออิราเซะ
โออิราเซะ  เป็นเมืองในจังหวัดอาโอโมริ ประเทศญี่ปุ่น  เมืองนี้มีประชากรประมาณ 25,149 คน และมีความหนาแน่นประชากรที่ 350 คนต่อตารางกิโลเมตร ใน 10,423 ครัวเรือนOirase Town official statistics พื้นที่เมืองทั้งหมดมีขนาด 

ภูมิประเทศ
โออิราเซะตั้งอยู่ที่ชายฝั่งตะวันออกของจังหวัดอาโอโมริ พื้นที่ส่วนใหญ่เป็นที่ราบหรือมีเนินเล็กน้อย และมีแม่น้ำโออิราเซะไหลผ่านเมืองนี้

เทศบาลรอบ ๆ
จังหวัดอาโอโมริ
มิซาวะ
ฮาจิโนเฮะ
โรกูโนเฮะ
โกโนเฮะ

ภูมิอากาศ
เมืองนี้มีภูมิอากาศภาคพื้นสมุทรแบบเย็น อุณหภูมิเฉลี่ยรายปีของโออิราเซะอยู่ที่ 10.2 °C หยาดน้ำฟ้าเฉลี่ยรายปีอยู่ที่ 1158 มิลลิเมตร โดยเดือนกันยายนเป็นเดือนที่เปียกชื้นที่สุด อุณหภูมิเฉลี่ยสูงสุดอยู่ในเดือนสิงหาคมที่ประมาณ 22.8 °C และต่ำสุดในเดือนมกราคมที่ประมาณ -1.6 °COirase climate data

ประชากร
จากข้อมูลสำมะโนญี่ปุ่นOirase population statistics ประชากรในเมืองโออิราเซะเพิ่มขึ้นมาตลอด 40 ปี
# อำเภอกมบัก
กมบัก  เป็นอำเภอในรัฐเซอลาโงร์ ประเทศมาเลเซีย จัดตั้งขึ้นในวันที่ 1 กุมภาพันธ์ ค.ศ. 1974 ซึ่งเป็นวันเดียวกันที่มีการประกาศให้กัวลาลัมเปอร์เป็นดินแดนสหพันธ์ กมบักเคยมีราวังเป็นเมืองหลักของอำเภอจนกระทั่งย้ายไปที่บันดาร์บารูเซอลายังใน ค.ศ. 1997 

เขตการปกครอง
thumb|
อำเภอกมบักแบ่งออกเป็น 4 ตำบล ดังนี้:
 บาตู
 ราวัง
 เซอตาปัก
 อูลูกลัง

 ประชากร 
นี่คือจำนวนประชากรจากสำมะโน ค.ศ. 2010 ของกระทรวงสถิติมาเลเซีย
 กลุ่มชาติพันธุ์ในกมบัก ตามสำมะโน ค.ศ. 2010 กลุ่มชาติพันธุ์  ประชากร  ร้อยละ บูมีปูเตอรา  396,012  62.9% จีน  147,488  23.4% อินเดีย  76,773  12.2% อื่น ๆ  9,698  1.5% รวม  629,971  100%
กมบักเป็นหนึ่งในอำเภอที่มีชุมชนมุสลิมชาวหุยที่ใหญ่ที่สุดในประเทศมาเลเซีย โดยมีชาวหุยอาศัยอยู่ในอำเภอกมบักเกือบ 60%
# วัดวชิรธรรมาราม
วัดวชิรธรรมาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านใหม่ อำเภอมหาราช จังหวัดพระนครศรีอยุธยา

เดิมได้สร้างเป็น โครงการพุทธอุทยานมหาราช ตั้งอยู่บนเนื้อที่กว้างขวางกว่า 200 ไร่ เหตุที่ใช้ชื่อนี้เพราะเนื่องจากเป็นเส้นทางเดินทัพของสมเด็จพระนเรศวรมหาราช เมื่อได้ซื้อที่ดิน 200 ไร่ จึงได้ปรึกษากับสมเด็จพระวันรัต (จุนท์ พฺรหฺมคุตฺโต) รักษาการเจ้าคณะใหญ่ธรรมยุต วัดบวรนิเวศราชวรวิหาร และสมเด็จพระธีรญาณมุนี (สมชาย วรชาโย) วัดเทพศิรินทราวาสราชวรวิหาร เลขาธิการคณะสงฆ์ธรรมยุต กรรมการมหาเถรสมาคม ตลอดจนพระเถระผู้ใหญ่เห็นชอบให้สร้างวัดขึ้น รวมถึงโรงเรียนในพื้นที่เดียวกัน เพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ผู้ขออนุญาตสร้างวัดคือ นายวัชรพงษ์ ระดมสิทธิพัฒน์ ตั้งวัดเมื่อวันที่ 18 ธันวาคม พ.ศ. 2555

ภายในพุทธอุทยานมีความโดดเด่นด้วยรูปหล่อหลวงพ่อทวดสีทององค์ใหญ่หน้าตักขนาด 24 เมตร สูง 51 เมตร ซึ่งตามประวัติศาสตร์นั้นหลวงพ่อทวดเคยเดินทางมาพำนักที่กรุงศรีอยุธยาเป็นเวลาหลายปี มีร้านค้าต่าง ๆ ตลาดย้อนยุค เรียงรายอยู่กว่า 130 ร้าน เรือนไทยขนาดใหญ่ 2 หลัง เสนาสนะมีอุโบสถ วิหาร ศาลาการเปรียญ ศาลาปฏิบัติธรรม และกุฏิสงฆ์ ปูชนียวัตถุที่สำคัญ คือ พุทธเมตตาเสนานาถ เป็นพระประธานประจำวิหาร
# กัมปงเซอรานี
กัมปงเซอรานี ("บ้านลูกครึ่งฝรั่งคริสตัง") เป็นย่านอยู่อาศัยตั้งอยู่เขตปูเลาตีกุซ เมืองจอร์จทาวน์ รัฐปีนัง ประเทศมาเลเซีย ตั้งอยู่ห่างจากตัวเมืองจอร์จทาวน์ 3.1 กิโลเมตร กัมปงเซอรานีถูกขนาบโดยวิทยาลัยอเวนิวทางทิศตะวันตกและตรอกเลนโดรทางทิศตะวันออก

ที่นี่เป็นแหล่งอาศัยของชาวยูเรเชียที่ลี้ภัยศาสนาจากภูเก็ตเมื่อต้นคริสต์ศตวรรษที่ 19 ทว่าการพัฒนาพื้นที่ให้กลายเป็นย่านที่พักอันทันสมัยในคริสต์ทศวรรษที่ 1990 ทำให้ชาวยูเรเชียอพยพออกไปอาศัยที่อื่นในจอร์จทาวน์ แม้จะถูกพัฒนาพื้นที่ไปบ้างแล้ว แต่พื้นที่โดยรอบยังคงรักษาลักษณะเฉพาะของความเป็นยูเรเชียและเป็นที่ตั้งของสมาคมยูเรเชียปีนัง

 ประวัติ 
thumb|left|ภายในโบสถ์แม่พระปฏิสนธินิรมล เป็นศูนย์กลางประจำชุมชนของชาวยูเรเชีย
ชาวยูเรเชียผู้ลี้ภัยทางศาสนาจากภูเก็ตในรัชกาลสมเด็จพระเจ้ากรุงธนบุรีอพยพเข้าสู่เกอดะฮ์พร้อมกับฟรานซิส ไลต์ใน ค.ศ. 1786 ก่อนเคลื่อนย้ายเข้าไปตั้งชุมชนที่ปูเลาตีกุซใน ค.ศ. 1811 โดยเรียกชุมชนนี้ว่า กัมปงเซอรานี ชาวยูเรเชียจากสยามซึ่งส่วนใหญ่นับถือศาสนาคริสต์นิกายโรมันคาทอลิก ได้สร้างโบสถ์แม่พระปฏิสนธินิรมลเป็นศูนย์กลางประจำชุมชน ติดกับโบสถ์เป็นสามเณราลัยหรือวิทยาลัยกลางคาทอลิก สร้างตั้งแต่ ค.ศ. 1808 ชาวยูเรเชียเชื้อสายสยามเหล่านี้จะสื่อสารกันด้วยภาษาอังกฤษ ที่ปะปนกับภาษาโปรตุเกส ไทย และมลายู

ปลายคริสต์ศตวรรษที่ 20 มีการจัดสรรที่ดินของกัมปงเซอรานีเพื่อพัฒนา ชาวยูเรเชียจึงทำการประท้วงและต่อต้าน กระทั่ง ค.ศ. 1994 มีการปรับหน้าดินเพื่อก่อสร้างอาคารโดยสมบูรณ์ อาคารพาณิชย์และคอนโดมิเนียมหรูตั้งตระหง่านอยู่บนที่ดินกัมปงเซอรานี อย่างไรก็ตามชื่อถนนยังหลงเหลืออิทธิพลของยูเรเชียอยู่ เช่น ตรอกเลนโดรและตรอกคอลเลจ และสมาคมยูเรเชียปีนังยังคงตั้งอยู่ที่ชุมชนนี้ไม่ย้ายไปไหน
# ฮีลเลอร์เกิร์ล
ฮีลเลอร์เกิร์ล  เป็นซีรีส์อนิเมะออริจินัลญี่ปุ่น สร้างโดยสตูดิโอ 3เฮิรตซ์ ซีรีส์อนิเมะกำกับโดยยาซูฮิโระ อิริเอะ เขียนบทโดยโนโบรุ คิมูระ ออกแบบตัวละครโดยยูกิเอะ อากิยะ และรับผิดชอบดนตรีประกอบโดยเรียว ทากาฮาชิ ออกอากาศตั้งแต่เดือนเมษายนถึงมิถุนายน พ.ศ. 2565 ทางช่อง Tokyo MX และ BS11.

 ตัวละคร
# ทางหลวงแผ่นดินหมายเลข 3005
ทางหลวงแผ่นดินหมายเลข 3005 หรือ สายนครสวรรค์ – โกรกพระ เป็นทางหลวงแผ่นดินในจังหวัดนครสวรรค์ มีระยะทางตลอดทั้งสาย 14.114 กิโลเมตร (เริ่มนับที่ กม.0+440) ส่วนใหญ่จะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่ถนนสวรรค์วิถี ตำบลนครสวรรค์ตก อำเภอเมืองนครสวรรค์ ไปทางทิศใต้ ผ่านแยกตะเคียนเลื่อน (ใต้สะพาน) ตัดกับ ทางหลวงแผ่นดินหมายเลข 122 ที่ตำบลตะเคี่ยนเลื่อน แล้วไปสิ้นสุดบนทางหลวงแผ่นดินหมายเลข 3319 และ ทางหลวงชนบท นว.1111 ในตำบลโกรกพระ อำเภอโกรกพระ เป็นเส้นทางในความรับผิดชอบของแขวงทางหลวงนครสวรรค์ที่ 1

 รายชื่อทางแยก
# ตำบลทุ่งทอง (อำเภอทรายทองวัฒนา)
ทุ่งทองเป็นหนึ่งในจำนวน 3 ตำบลของอำเภอทรายทองวัฒนา จังหวัดกำแพงเพชร แบ่งการปกครองออกเป็น 11 หมู่บ้าน ตำบลทุ่งทองมีองค์กรปกครองส่วนท้องถิ่น 1 แห่ง คือ องค์การบริหารส่วนตำบลทุ่งทอง

 ประวัติ 
แต่เดิมพื้นที่ตำบลทุ่งทองเคยเป็นส่วนหนึ่งของตำบลทุ่งทราย อำเภอคลองขลุง จนกระทั่งเมื่อวันที่ 25 กันยายน พ.ศ. 2527 ได้มีการจัดตั้งตำบลทุ่งทองขึ้นตามประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอคลองขลุง จังหวัดกำแพงเพชร โดยการโอนหมู่ที่ 3, 4, 5, 8, 9, 14, 15 และ 17 ของตำบลทุ่งทราย ทำให้ตำบลทุ่งทองในขณะนั้นมีจำนวนหมู่บ้านทั้งหมด 8 หมู่บ้าน

พื้นที่ของตำบลอยู่ในความควบคุมดูแลขององค์การบริหารส่วนตำบลทุ่งทองซึ่งเดิมมีฐานะเป็นสภาตำบลทุ่งทอง ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2540

 ที่ตั้งและอาณาเขต 
ตำบลทุ่งทองมีที่ตั้งอยู่ทางทิศเหนือของอำเภอทรายทองวัฒนา จังหวัดกำแพงเพชร อยู่ห่างจากตัวเมืองกำแพงเพชรประมาณ 55 กิโลเมตร และห่างจากกรุงเทพมหานครประมาณ 333 กิโลเมตร มีเนื้อที่ประมาณ 87.52 ตารางกิโลเมตร หรือ 54,700 ไร่ ตำบลทุ่งทองมีอาณาเขตติดต่อกับตำบลข้างเคียง ดังนี้
 ทิศเหนือ ติดต่อกับตำบลพานทอง (อำเภอไทรงาม)
 ทิศตะวันออก ติดต่อกับตำบลบึงสามัคคี (อำเภอบึงสามัคคี)
 ทิศใต้ ติดต่อกับตำบลถาวรวัฒนา
 ทิศตะวันตก ติดต่อกับตำบลทุ่งทราย

 หมู่บ้านและประชากร 
พื้นที่ตำบลทุ่งทองมีประชากรทั้งหมด 7,283 คน โดยแบ่งเป็นประชากรชายทั้งหมด 3,616 คน และประชากรหญิงทั้งหมด 3,667 คน (เดือนธันวาคม 2564) แบ่งการปกครองออกเป็น 11 หมู่บ้าน ดังนี้

 หมู่บ้านของตำบลทุ่งทองเรียงตามจำนวนประชากร หมู่ที่  ชื่ออักษรไทย  ชื่ออักษรโรมัน  ประชากรชาย  ประชากรหญิง  รวม 1  บ้านโนนจั่น  Ban Non Chan  454  469  923 10  บ้านคลองสุขใจเหนือ  Ban Khlong Suk Chai Nuea  431  463  894 5  บ้านใหม่ทุ่งทอง  Ban Mai Thung Thong  399  404  803 2  บ้านโนนสวรรค์  Ban Non Sawan  382  365  747 9  บ้านอุบลสามัคคี  Ban Ubon Samakkhi  356  351  707 4  บ้านคลองสุขใจ  Ban Khlong Suk Chai  317  331  648 11  บ้านทรายทอง  Ban Sai Thong  304  268  572 6  บ้านทุ่งทอง  Ban Thung Thong  270  290  560 8  บ้านเนินสง่า  Ban Noen Sa-nga  268  290  558 7  บ้านดงเจริญ  Ban Dong Charoen  264  267  531 3  บ้านคลองตันไทร  Ban Khlong Ton Sai  171  169  340 รวม  3,616  3,667  7,283

 การศึกษา 
ภายในพื้นที่ตำบลทุ่งทองมีสถานศึกษาอยู่ทั้งหมด 5 แห่ง แบ่งเป็นโรงเรียนรัฐบาล 3 แห่ง และศูนย์พัฒนาเด็กเล็ก 2 แห่ง ดังนี้

 โรงเรียนรัฐบาล 
 โรงเรียนบ้านทุ่งทอง
 โรงเรียนบ้านคลองสุขใจ
 โรงเรียนบ้านดงเจริญ

 ศูนย์พัฒนาเด็กเล็ก 
 ศูนย์พัฒนาเด็กเล็กบ้านทุ่งทอง
 ศูนย์พัฒนาเด็กเล็กบ้านคลองสุขใจ

 การคมนาคม 
  ทางหลวงแผ่นดินหมายเลข 1280 (ถนนสายมหาชัย-ทุ่งสนุ่น)
  ทางหลวงชนบท กพ.4004 (ถนนสายทุ่งทอง-ท่ามะเขือ)
  ทางหลวงชนบท กพ.4064 (ถนนสายทุ่งทอง-บึงสำราญใหญ่)
# คืนร้อนซ่อนปรารถนา
คืนร้อนซ่อนปรารถนา  เป็นภาพยนตร์แนวระทึกขวัญ ลึกลับ ของเกาหลีใต้ปี ค.ศ. 2009 นำแสดงโดย ฮัน ซ็อก-คยู, ซน เย-จิน และ โก ซู สร้างจากนวนิยายของญี่ปุ่นเรื่อง Journey Under the Midnight Sun ของ Keigo Higashino

 เรื่องย่อ 
ภาพยนตร์เรื่องนี้เริ่มต้นเมื่อ คิม ชี-ฮู เจ้าของโรงรับจำนำถูกพบว่าเสียชีวิตในอาคารร้างในเมืองอันห่างไกล ตำรวจสันนิษฐานว่าอาจจะเป็นการฆาตกรรมหรือการฆ่าตัวตาย 

สิบสี่ปีก่อนนั้นมีคนพบศพชายคนหนึ่งบนเรือร้าง ผู้ต้องสงสัยหลักเป็นผู้หญิงที่สงสัยว่าเป็นคู่รักของเขาก็ถูกพบว่าเสียชีวิตหลังจากนั้นไม่นาน อี จี-อา ลูกสาวของผู้หญิงคนนั้นได้เปลี่ยนชื่อเป็น ยู มี-โฮ ในเวลาต่อมาเมื่อเธอย้ายไปอยู่กับป้าของเธอซึ่งทำสวนดอกไม้

สิบสี่ปีต่อมานักสืบ โช มิน-อู บังเอิญค้นพบความเชื่อมโยงระหว่างทั้งสองคดี จากการพูดคุยกับภรรยาม่ายของเจ้าของโรงรับจำนำและลูกชายของเธอ คิม โย-ฮัน ไม่ได้เบาะแสอะไรเลย จากนั้น โช มิน-อู ได้ขอความช่วยเหลือจาก ฮัน ดง-ซู ซึ่งสืบสวนคดีนี้เมื่อสิบสี่ปีก่อน ฮัน ดง-ซู จดจำได้ทุกรายละเอียดข้อเท็จจริงเพราะคดีที่ยังไม่คลี่คลายนี้ได้ทำลายอาชีพและพรากชีวิตลูกชายของเขา ดง-ซู ตัดสินใจเปิดการสอบสวนอีกครั้งพร้อมกับ มิน-อู และ อี ชี-ย็อง 

 นักแสดง 
 ฮัน ซ็อก-คยู รับบทเป็น ฮัน ดง-ซู
 ซน เย-จิน รับบทเป็น ยู มี-โฮ/อี จี-อา
 โก ซู รับบทเป็น คิม โย-ฮัน
 อี มิน-จ็อง รับบทเป็น อี ชี-ย็อง
# ทางหลวงแผ่นดินหมายเลข 3329
ทางหลวงแผ่นดินหมายเลข 3329 (สายตาคลี – หนองหลวง) เป็นทางหลวงแผ่นดินในจังหวัดนครสวรรค์ มีระยะทางตลอดทั้งสาย 39.074 กิโลเมตรเป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกตาคลี บน ถนนพหลโยธิน ตำบลตาคลี อำเภอตาคลี ไปทางทิศตะวันออกเฉียงเหนือ ผ่านจุดตัดทางรถไฟสายเหนือ และไปสิ้นสุดบนทางหลวงแผ่นดินหมายเลข 1145 และ ทางหลวงชนบท นว.4024 ที่ตำบลอุดมธัญญา อำเภอตากฟ้า เป็นเส้นทางในความรับผิดชอบของแขวงทางหลวงนครสวรรค์ที่ 2 (ตากฟ้า)

 รายชื่อทางแยก
# สโมสรฟุตบอลยูเนี่ยน โคราช ในฤดูกาล 2565
การแข่งขันฟุตบอลของสโมสรฟุตบอลยูเนี่ยน โคราช ประจำปี พ.ศ. 2565

 ผู้เล่น 
หมายเลขเสื้อสัญชาติชื่อหมายเหตุ 1  ไชยันต์ วุสันเทียะผู้รักษาประตู 2 ณัฐวุฒิ ขุมทองU23 3  นิพันธ์ บุตรกลาง 5  อุดมเดช คชรินทร์ 6 อัษฎากรณ์ พูนประโคนU21 7  เอกวัต พลวัฒนไพศาล 8  ศุภกริช จิรัฐติโรจน์ 9  อโนมา พุฒนอก 10  ฉัตรตะวัน สุภะสีมากุลU21 11 ภูวนัทธ์ ถิระพงษ์สิริU21 14 ธีรภัทร์ ดวงจันทร์U21 17  ธรรมรัตน์ สีขาวU21 19 ณัฐพล พี่พิมายU21 22 ณัฐชนน สอนสำโรงU21 24 พิริยะ เปรี่ยมจอมศิริ 26 นฤพฃศ์ ฉูดกระโทก 28 พลกฤต สร้อยศรีU21 29 คณิศร ภาภิญโญผู้รักษาประตู (U21) 33 ปิติพล ถนอมพลกรังผู้รักษาประตู 37 ณภัทร เขื่อนคำU21 40 ศรีไพร อาศัยป่าผู้ฝึกสอน 45 ชนาธิป จงมอบกลางU21 47 ธเนศ ส่วนบุญU21 55 ธนชัย อยู่สวัสดิ์U21 61 พัฒนากร บุตรดีU21 66 จีระภัทร สมังเชื้อU21 77 ณัฐวุฒิ ชนกระโทกU21 80 ธีรพงษ์ วิเศษพลกรัง 99 ธนวัฒฯ์ สุวรรณภาU21
 ผลการแข่งขัน 
 ภาพรวม 

 แข่งขันกระชับมิตร 

 ไทยแลนด์ อเมเจอร์ ลีก 
 รอบแบ่งกลุ่ม (โซนอีสานตอนล่าง) 
 ตารางคะแนน กลุ่ม จี 

 แมตช์
# ทางหลวงแผ่นดินหมายเลข 3013
ทางหลวงแผ่นดินหมายเลข 3013 (สายหนองฉาง – ลาดยาว) เป็นทางหลวงแผ่นดินที่พาดผ่าน จังหวัดอุทัยธานี และ จังหวัดนครสวรรค์ มีระยะทางตลอดทั้งสาย 46.272 กิโลเมตรเป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกหนองฉาง ตัดกับ ทางหลวงแผ่นดินหมายเลข 333 ตำบลหนองฉาง อำเภอหนองฉาง ไปทางทิศตะวันตก ผ่านตัวอำเภอหนองฉาง ผ่านตัวอำเภอทัพทัน และตัดกับทางหลวงแผ่นดินหมายเลข 3319 และตัดกับทางหลวงแผ่นดินหมายเลข 3456 และผ่านตัวอำเภอสว่างอารมณ์ และตัดกับทางหลวงแผ่นดินหมายเลข 3456 อีกครั้ง แล้วเข้าสู่เขตอำเภอลาดยาว จังหวัดนครสวรรค์ แล้วตัดกับทางหลวงแผ่นดินหมายเลข 3473 ที่ตำบลสร้อยละคร แล้วไปสิ้นสุดที่แยกลาดยาว ตัดกับทางหลวงแผ่นดินหมายเลข 1072 ในตำบลลาดยาว อำเภอลาดยาว เป็นเส้นทางในความรับผิดชอบของแขวงทางหลวงอุทัยธานี และ แขวงทางหลวงนครสวรรค์ที่ 1

 การแบ่งตอนควบคุม 
ทางหลวงแผ่นดินหมายเลข 3013 แบ่งเขตการควบคุมออกเป็น 3 ตอน ได้แก่
 ตอน  ชื่อตอน หลัก กม.  ระยะทาง (กม.) หมวดทางหลวง แขวงทางหลวง0101 หนองฉาง - ทัพทัน 0+000 - 7+746   7.746    หนองฉาง อุทัยธานี0102 ทัพทัน - คลองแบ่ง 7+746 – 29+930 7.746    สว่างอารมณ์ อุทัยธานี0200 คลองแบ่ง - ลาดยาว 29+930 - 46+272 16.342  บ้านแดน นครสวรรค์ที่ 1
 รายชื่อทางแยก
# วัดเขาวงศ์ (จังหวัดปราจีนบุรี)
วัดเขาวงศ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลย่านรี อำเภอกบินทร์บุรี จังหวัดปราจีนบุรี มีที่ดินตั้งวัดเนื้อที่ 53 ไร่เศษ มีพระครูกิตติปัญญาธร เป็นเจ้าอาวาส ณ ปัจจุบัน

วัดเขาวงศ์ตั้งวัดเมื่อวันที่ 4 มกราคม พ.ศ. 2538 ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2553 เริ่มแรกเป็นสำนักสงฆ์

อาคารเสนาสนะภายในวัด ได้แก่ อุโบสถกว้าง 33.70 เมตร ยาว 47.80 เมตร กุฏิสองชั้น 3 หลัง ศาลาการเปรียญ 2 หลัง ศาลาธรรมสังเวช 1 หลัง กว้าง 29 เมตร ยาว 53 เมตร โรงเรียนพระปริยัติธรรม 1 หลัง เป็นสำนักปฏิบัติธรรมประจำจังหวัดแห่งที่ 10 ประจำปี 2563 รวมถึงเป็นศูนย์ศึกษาพระพุทธศาสนาวันอาทิตย์ ตั้งแต่ พ.ศ. 2551 จัดการเรียนการสอนตามหลักสูตรนักธรรม ตรี โท เอก ได้รับคัดเลือกหน่วยอบรมประจำตำบลดีเด่นเฉลิมพระเกียรติ ประจำปี 2553

รายนามเจ้าอาวาส
 พระยอด พ.ศ. 2519 (ยังเป็นที่พักสงฆ์อยู่)
 หลวงพ่อท้าว สุภทฺโท ตั้งแต่ พ.ศ. 2520–2538 (ยังเป็นที่พักสงฆ์อยู่)
 พระครูกิตติปัญญาธร ตั้งแต่ พ.ศ. 2538 ถึงปัจจุบัน
# ไกสอน พมวิหาน (แก้ความกำกวม)
ไกสอน พมวิหาน คือเลขาธิการใหญ่คณะบริหารงานศูนย์กลางพรรคประชาชนปฏิวัติลาวคนแรก

ไกสอน พมวิหาน สามารถหมายถึง
 ไกสอน พมวิหาน (เมือง) นครในแขวงสุวรรณเขต
 อนุสรณ์สถานไกสอน พมวิหาน
 แนวคิดไกสอน พมวิหาน
# วัดแจ้ง (จังหวัดสุราษฎร์ธานี)
วัดแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่างทอง อำเภอเกาะสมุย จังหวัดสุราษฎร์ธานี

วัดแจ้งตั้งวัดเมื่อ พ.ศ. 2418 โดยมีพระอาจารย์คล้ำเป็นผู้นำ ซึ่งมีนางจุ้ย นางเคย เป็นผู้อุปถัมภ์ เดิมสถานที่เป็นที่โล่งแจ้ง จึงให้ชื่อว่า "วัดแจ้ง" ในสมัยพระครูอรุณกิจโกศล (พริ้ง โกสโล) มีการซื้อที่ดินให้วัด 2 แปลง สร้างศาลาการเปรียญ วิหาร กุฏิ หอฉัน เมรุ ศาลายาว ห้องสมุด ปลูกพระศรีมหาโพธิ และซ่อมอุโบสถ 2 ครั้ง สร้างซุ้มประตู กำแพงวัด หอระฆัง ต่อมาในสมัยพระครูอรุณกิจโกศล (จำรัส เขมธมฺโม) ได้สร้างอุโบสถหลังใหม่ในที่เดิม วัดแจ้งได้รับการยกย่องเป็นวัดตัวอย่างในปี พ.ศ. 2516 วัดได้รับพระราชทานวิสุงคามสีมาเมื่อ พ.ศ. 2448 ในสมัยพระอาจารย์มีเป็นเจ้าอาวาส

เสนาสนะที่สำคัญ ได้แก่ ศาลาการเปรียญ อุโบสถ ศาลาเอนกประสงค์ มณฑปประดิษฐานรูปเหมือนหลวงพ่อพริ้ง หลวงพ่อพร้อม พระเกจิอาจารย์ชื่อดังของเกาะสมุย

รายนามเจ้าอาวาส
 พระอาจารย์คล้ำ (พ.ศ. 2418–2439)
 พระอาจารย์มี (พ.ศ. 2439–2451)
 พระอาจารย์ทับ (พ.ศ. 2451– 2454) 
 พระอาจารย์เกื้อ (พ.ศ. 2464–2469)
 พระครูอรุณกิจโกศล (พริ้ง โกสโล) (พ.ศ. 2470–2519)
 พระครูอรุณกิจโกศล (จำรัส เขมธมฺโม) (พ.ศ. 2519–ปัจจุบัน)
# ลัทธิแคทาร์
ลัทธิแคทาร์ (, มาจากภาษากรีก , , "ผู้บริสุทธิ์"). เป็นขบวนการคริสตชนแบบทวินิยมและไญยนิยมระหว่างคริสต์ศตวรรษที่ 12–14 เจริญในยุโรปใต้โดยเฉพาะอิตาลีตอนเหนือและฝรั่งเศสตอนใต้ ผู้นับถือลัทธินี้เรียกว่า ชาวแคทาร์ (Cathars) และแทนตนเองว่า ชาวคริสต์ผู้ประเสริฐ (Good Christians) เป็นที่รู้จักจากการถูกเบียดเบียนทางศาสนาอย่างยาวนานจากพระศาสนจักรคาทอลิก ลัทธิแคทาร์มาถึงยุโรปตะวันตกที่แคว้นล็องก์ด็อกของฝรั่งเศสในคริสต์ศตวรรษที่ 11 บางครั้งผู้นับถือลัทธิแคทาร์ถูกเรียกว่า แอลบิเจนเซียน (Albigensians) ตามชื่อเมืองอาลบีอันเป็นที่ตั้ง ความเชื่อของลัทธิแคทาร์อาจมีต้นกำเนิดในจักรวรรดิไบแซนไทน์ เริ่มแรกถูกเผยแพร่โดยนักพรตผู้วางแนวทางปฏิบัติเพียงเล็กน้อย ส่งผลให้วัตรปฏิบัติของลัทธิแคทาร์ในแต่ละท้องที่แตกต่างกันไป ด้านพระศาสนจักรคาทอลิกไม่ยอมรับวัตรปฏิบัติดังกล่าวรวมถึงพิธีศักดิ์สิทธิ์ consolamentum ซึ่งชาวแคทาร์จะได้รับการล้างบาปและกลายเป็น "ผู้สมบูรณ์" (Perfect)

ลัทธิแคทาร์ได้รับอิทธิพลอย่างสูงจากกลุ่มบอกอมิลลิซึมในจักรวรรดิบัลแกเรียที่ 1 และอาจมีรากฐานมาจากลัทธิพอลิเซียนในอาร์มีเนียและตะวันออกของอานาโตเลียผ่านการตั้งถิ่นฐานใหม่ของชาวพอลิเซียนในเธรซ แม้ว่าแคทาร์จะเป็นคำที่ใช้เรียกกลุ่มนี้มานานหลายศตวรรษ แต่การเรียกตนเองด้วยชื่อนี้ยังคงเป็นถกเถียง ในบันทึกของชาวแคทาร์ระบุว่า ผู้ประเสริฐ (Bons Hommes), สตรีผู้ประเสริฐ (Bonnes Femmes) และชาวคริสต์ผู้ประเสริฐ (Bons Chrétiens) เป็นคำทั่วไปที่ชาวแคทาร์ใช้เรียกตนเอง

แนวคิดพระเป็นเจ้าสององค์หรือหลักการแบบเทวัสนิยมที่ว่ามีพระเป็นเจ้าที่ดีและชั่วร้ายนั้นเป็นจุดที่พระศาสนจักรคาทอลิกใช้โจมตีชาวแคทาร์ พระศาสนจักรคาทอลิกอ้างว่าแนวคิดนี้เป็นปฏิปักษ์กับเอกเทวนิยมซึ่งเชื่อว่ามีพระเป็นเจ้าเพียงองค์เดียวผู้สร้างสรรพสิ่งทั้งมองเห็นและมองไม่เห็นดูที่ หลักข้อเชื่อไนซีน ชาวแคทาร์เชื่อว่าพระเป็นเจ้าที่ดีคือพระเป็นเจ้าในพันธสัญญาใหม่ผู้สร้างโลกแห่งจิตวิญญาณ ขณะที่พระเป็นเจ้าที่ชั่วร้ายคือพระเป็นเจ้าในพันธสัญญาเก่าผู้สร้างโลกกายภาพ ซึ่งชาวแคทาร์หลายคนเปรียบเสมือนซาตาน ชาวแคทาร์เชื่อว่าจิตมนุษย์เป็นจิตของเทวทูตไร้เพศที่ติดอยู่ในโลกกายภาพของพระเป็นเจ้าที่ชั่วร้าย ถูกกำหนดให้เวียนว่ายตายเกิดจนบรรลุความรอดผ่านพิธี consolamentum ซึ่งกระทำในช่วงใกล้เสียชีวิตเพื่อกลับคืนสู่พระเป็นเจ้าที่ดี

สมเด็จพระสันตะปาปาอินโนเซนต์ที่ 3 พยายามกำจัดลัทธิแคทาร์มาตั้งแต่เริ่มดำรงตำแหน่งด้วยการส่งมิชชันนารีและโน้มน้าวผู้มีอำนาจในท้องถิ่น ค.ศ. 1208 ปีแยร์ เดอ กัสแตลโน ผู้แทนของพระองค์ถูกสังหารระหว่างเดินทางกลับโรมหลังประกาศขับแรมงที่ 6 เคานต์แห่งตูลูซออกจากศาสนาด้วยเหตุผลว่าปรานีต่อชาวแคทาร์เกินไป หลังจากนั้นสมเด็จพระสันตะปาปาอินโนเซนต์ที่ 3 ประกาศให้กัสแตลโนเป็นมรณสักขีและเริ่มสงครามครูเสดแอลบิเจนเซียนในค.ศ. 1209 สงครามนี้จบลงในค.ศ. 1229 ด้วยความพ่ายแพ้ของชาวแคทาร์ จากนั้นชาวแคทาร์ที่ยังหลงเหลือถูกปราบปรามจนหมดสิ้นในค.ศ. 1350

ลัทธิแคทาร์เป็นหัวข้อขัดแย้งในวงวิชาการถึงความเป็นขบวนการที่เป็นระบบหรือเป็นเพียงแค่แนวคิด การขาดองค์กรกลาง ความแตกต่างระหว่างความเชื่อและการปฏิบัติในแต่ละพื้นที่ รวมถึงการขาดหลักฐานจากฝ่ายแคทาร์เองส่งผลให้นักวิชาการบางส่วนตั้งคำถามถึงการมีอยู่ของลัทธิแคทาร์ ขณะที่นักวิชาการบางส่วนกล่าวว่ามีหลักฐานยืนยันการมีอยู่จริงของลัทธินี้ และพบว่าศาสนจักรสมัยกลางสร้างให้ภัยคุกคามของลัทธิแคทาร์ดูเกินจริง
# หาดไร่เลย์
thumb|หาดไร่เลย์ตะวันตก - พ.ศ. 2553
หาดไร่เลย์ เป็นคาบสมุทรขนาดเล็กระหว่างเมืองกระบี่และตำบลอ่าวนางในประเทศไทย สามารถเข้าถึงได้โดยทางเรือเท่านั้นเนื่องจากมีหน้าผาหินปูนสูงตัดทางเข้าแผ่นดินใหญ่ หน้าผาเหล่านี้ดึงดูดนักปีนเขาจากทั่วทุกมุมโลก แต่พื้นที่นี้ยังเป็นที่นิยมเนื่องจากมีชายหาดที่สวยงามและบรรยากาศที่ผ่อนคลายที่เงียบสงบ ที่พักมีตั้งแต่บังกะโลและรีสอร์ทราคากลางในหาดไร่เลย์ตะวันออก ไปจนถึงรีสอร์ทหรูที่เน้นพื้นที่หาดไร่เลย์ตะวันตก แม้ว่าอย่างหนึ่ง รอยวดี, ครอบคลุมทั้งริมน้ำและยังมีร้านอาหารริมชายหาดที่อ่าวพระนาง พื้นที่หลัก 4 แห่งของไร่เลย์ประกอบด้วยพระนาง ไร่เลย์ตะวันตก ไร่เลย์ตะวันออก และต้นไทร ต้นไทรเหมาะสำหรับนักปีนเขาและชุดแบ็คแพ็คเกอร์และมีลักษณะเป็นแบบชนบทมากกว่าความหรูหราของไร่เลย์ตะวันตก และร้านค้าและร้านอาหารบริเวณทางเดินริมทะเลไร่เลย์ตะวันออก

ชื่อ "ไร่เลย์" แต่เดิมมาจากคำว่า ไร่เล

สมัยก่อนบริเวณนี้เป็นที่อยู่อาศัยของชาวบ้านชาวประมงจำนวนไม่กี่หลังคาเรือน ซึ่งมีการทำไร่ของชาวบ้านละแวกนั้น ชาวบ้านจึงเรียกบริเวณนั้นว่า ไร่เล เป็นภาษาใต้สื่อถึง ไร่ที่อยู่ริมทะเล

หาดไร่เลย์ไม่ได้รับผลกระทบอย่างรุนแรงจากสึนามิเมื่อวันที่ 26 ธันวาคม พ.ศ. 2547

 หาดไร่เลย์ตะวันออก 
หาดไร่เลย์ตะวันออก เป็นจุดเทียบเรือสำหรับเรือที่เดินทางมาจากกระบี่ ชายหาดตะวันออกส่วนใหญ่ปกคลุมด้วยป่าชายเลนหนาแน่นและไม่เหมาะสำหรับการว่ายน้ำ ทางด้านเหนือสุดของริมน้ำมีย่านการค้าริมทางเดินที่มีร้านอาหารมากมาย และบาร์ และบริการต่าง ๆ รวมทั้งโรงเรียนมวยไทย และรีสอร์ทราคาต่ำกว่าหาดไร่เลย์ตะวันตก ด้านบนบนเส้นทางที่นำไปสู่ต้นไทรคือถ้ำเพชร ซึ่งมีทางเดินลึกเข้าไป ทางใต้สุดของทางเดินริมทะเลมีทางเดินสาธารณะที่คดเคี้ยวใต้หน้าผาหินปูนที่ยื่นออกมาและเข้าถึงหาดพระนางได้

 หาดไร่เลย์ตะวันตก 
หาดไร่เลย์ตะวันตก เชื่อมต่อกับฝั่งตะวันออกด้วยทางเดินผ่านรีสอร์ตขนาดใหญ่หรือโดยเส้นทางผ่านป่าทึบบาง ๆ เป็นจุดหมายปลายทางหลักสำหรับผู้ชื่นชอบชายหาดในไร่เลย์ ชายหาดขนาบด้วยหน้าผาหินปูนสูงทั้งสองข้าง มีบริการเรือหางยาวเพื่อเดินทางไปอ่าวนาง 15 นาทีทางเหนือของไร่เลย์ นอกจากนี้ เรือข้ามฟากที่ออกจากไร่เลย์ไปยังเกาะพีพีและจุดตะวันตกรวมทั้งภูเก็ตออกจากหาดด้านตะวันตก จุดรวมของหาดไร่เลย์ตะวันตกคือทางเดินเล่นสั้น ๆ (ถนนคนเดิน) เรียงรายไปด้วยร้านอาหารและร้านค้า
# โฮจิมินห์ (แก้ความกำกวม)
โฮจิมินห์ คือนักลัทธิคอมมิวนิสต์ชาวเวียดนาม

โฮจิมินห์ สามารถหมายถึง
 นครโฮจิมินห์ เมืองใหญ่สุดในเวียดนาม
 เส้นทางโฮจิมินห์
 สหภาพเยาวชนคอมมิวนิสต์โฮจิมินห์
 แนวคิดโฮจิมินห์
 จัตุรัสโฮจิมินห์ (มีที่นครโฮจิมินห์และมอสโก)
 อนุสรณ์สถานของโฮจิมินห์
 สุสานโฮจิมินห์ ฮานอย
 รูปปั้นโฮจิมินห์ นครโฮจิมินห์
 บ้านลุงโฮจิมินห์ จังหวัดนครพนม
 แหล่งศึกษาและท่องเที่ยวเชิงประวัติศาสตร์โฮจิมินห์ จังหวัดอุดรธานี
 อนุสาวรีย์โฮจิมินห์ มอสโก
 รูปปั้นประธานโฮจิมินห์ เซนต์ปีเตอส์เบิร์ก
# พิพิธภัณฑสถานแห่งชาติ มหาวีรวงศ์
พิพิธภัณฑสถานแห่งชาติ มหาวีรวงศ์ เป็นพิพิธภัณฑ์แห่งหนึ่งตั้งอยู่ถนนราชดำเนิน ตำบลในเมือง อำเภอเมืองนครราชสีมา จังหวัดนครราชสีมา ภายในจัดแสดงโบราณวัตถุ ศิลปวัตถุที่มีคุณค่าทางด้านโบราณคดี ประวัติศาสตร์ศิลปะ และขนบธรรมเนียมประเพณี

 ประวัติ 
ปี พ.ศ. 2470 สมเด็จพระมหาวีรวงศ์ (อ้วน ติสฺโส) ได้มอบโบราณวัตถุและศิลปวัตถุที่รวบรวมไว้ ให้แก่กรมศิลปากร เพื่อจัดแสดง เป็นแหล่งเรียนรู้เกี่ยวกับมรดกศิปวัฒนธรรมของชาติ

ปี พ.ศ. 2497 กรมศิลปากร ได้สร้างอาคารจัดแสดงของพิพิธภัณฑสถานขึ้น และเปิดอย่างเป็นทางการเมื่อวันที่ 24 มิถุนายน 2497

ปี พ.ศ. 2504 กรมศิลปากร ประกาศจัดตั้ง พิพิธภัณฑสถานแห่งชาติ มหาวีรวงศ์ เพื่อถวายเกียรติแด่สมเด็จพระมหาวีรวงศ์ราชกิจจานุเบกษา. เข้าถึงได้จาก:  ประกาศกระทรวงศึกษาธิการ เรื่อง กำหนดสถานที่ เป็นพิพิธภัณฑสถานแห่งชาติ.  เล่มที่ 78 ตอนที่ 94 หน้า 2350 .เมื่อ 14 พฤศจิกายน 2504

 สิ่งของที่จัดแสดง 
พิพิธภัณฑสถานแห่งชาติ มหาวีรวงศ์ ได้จัดแสดงโบราณวัตถุและศิลปวัตถุ ที่มีคุณค่าทางด้านโบราณคดี ประวัติศาสตร์ศิลปะ ขนบธรรมเนียมประเพณี หลากหลายสมัย คือ
 สมัยก่อนประวัติศาสตร์ 
 สมัยทวารวดี 
 สมัยลพบุรี 
 สมัยอยุธยา 
 สมัยรัตนโกสินทร์ 
โบราณวัตถุที่จัดแสดง เป็นของที่สมเด็จพระมหาวีรวงศ์ (อ้วน ติสฺโส) ได้รวบรวมไว้ และมอบให้กรมศิลปากร ส่วนหนึ่งได้จากการขุดค้นทางโบราณคดี การขุดแต่ง บูรณะ โบราณสถาน และยังมีสิ่งของที่ประชาชนได้มอบไว้ให้พิพิธภัณฑ์ด้วย
# เพชรในเพลง 2564
เพชรในเพลง 2564   กรมศิลปากร โดยสำนักวรรณกรรมและประวัติศาสตร์ ได้จัดกิจกรรมการประกวดเพลง “เพชรในเพลง” เนื่องในวันภาษาไทยแห่งชาติ เพื่อยกย่องบุคคลในวงการเพลงผู้มีผลงานดีเด่นด้านการใช้ภาษาไทย และสนับสนุนให้มีการสร้างสรรค์ผลงานอย่างมีคุณภาพ ทั้งการประพันธ์คำร้องและผู้ขับร้อง เนื่องจากเห็นว่าวงการเพลงเป็นวงการหนึ่งที่สะท้อนภาพและมีอิทธิพลต่อการใช้ภาษาไทยของเยาวชนและคนไทยในปัจจุบัน การพิจารณามอบรางวัลแก่นักร้อง นักแต่งเพลง ที่เป็นแบบอย่างในการใช้ภาษาไทย เพื่อเป็นขวัญและกำลังใจในการสร้างสรรค์ผลงานที่มีคุณภาพ จึงเท่ากับเป็นการส่งเสริมการใช้ภาษาไทยทางหนึ่ง สำหรับผลการประกวดเพลง (เพชรในเพลง) โดยกรมศิลปากร(ศก.) มีผู้ได้รับรางวัลทั้งสิ้น 19 รางวัล ดังนี้  

 รางวัลเชิดชูเกียรติ  
 องค์กรสนับสนุนวัฒนธรรมดนตรีไทย ได้แก่ มูลนิธิหลวงประดิษฐไพเราะ (ศร ศิลปบรรเลง)
 โครงการสืบสานเพลงไทยประทับใจในอดีต ได้แก่ โครงการ “ศาลาเฉลิมกรุง...สืบสานตำนานเพลง”

 รางวัลการประพันธ์เพลงดีเด่นด้านภาษาไทย  
 ประเภทการประพันธ์คำร้องเพลงไทยสากล  
 รางวัลชนะเลิศ ได้แก่ เพลงศิลปินแห่งชาติ ผู้ประพันธ์ นายชัยรัตน์ วงศ์เกียรติ์ขจร
 รางวัลรองชนะเลิศ ได้แก่ เพลงลม ผู้ประพันธ์ นายณพสิน แสงสุวรรณ (หนุ่ม กะลา) 

 ประเภทการประพันธ์คำร้องเพลงไทยลูกทุ่ง  
 รางวัลชนะเลิศ ได้แก่ เพลงแรงก้อนสุดท้าย ผู้ประพันธ์ นายสลา คุณวุฒิ
 รางวัลรองชนะเลิศ ได้แก่ เพลงแม่นั่งแลทาง ผู้ประพันธ์ น.ส.ธนภัค สิทธิชัย (ดวงพร สิทธิชัย)

 ประเภทการประพันธ์คำร้องเพลงเพื่อชีวิต   
 รางวัลชมเชย ได้แก่ เพลงซากไม้ชายน้ำ ผู้ประพันธ์ นายพยัพ คำพันธุ์ 
 รางวัลชมเชย ได้แก่ เพลงเขาเป็นหญิง เธอเป็นชาย ผู้ประพันธ์ นายสุทธิยงค์ เมฆวัฒนา (เทียรี่ เมฆวัฒนา)

 รางวัลการขับร้องเพลงดีเด่นด้านภาษาไทย  
 การขับร้องเพลงไทยสากลชาย  
 รางวัลชมเชย ได้แก่ เพลงให้โลกได้เห็น (น้ำใจคนไทย) ผู้ขับร้อง นายธงไชย แมคอินไตย์ (เบิร์ด ธงไชย)
 รางวัลชมเชย ได้แก่ เพลงลม ผู้ขับร้อง นายณพสิน แสงสุวรรณ (หนุ่ม กะลา) 

 การขับร้องเพลงไทยสากลหญิง  
 รางวัลชมเชย ได้แก่ เพลงลมหายใจ ผู้ขับร้อง น.ส.ณัฐธิกา เอี่ยมท่าไม้ 
 รางวัลชมเชย ได้แก่ เพลงบัวขาว ผู้ขับร้อง น.ส.สาธิดา พรหมพิริยะ 

 การขับร้องเพลงไทยลูกทุ่งชาย  
 รางวัลชนะเลิศ ได้แก่ เพลงโธ่...น้องกลอย ผู้ขับร้อง นายธนพล สัมมาพรต (แจ๊ค ธนพล) 
 รางวัลรองชนะเลิศ ได้แก่ เพลงแรงก้อนสุดท้าย ผู้ขับร้อง สิบเอก กิตติคุน บุญค้ำจุน (มนต์แคน แก่นคูน)

 การขับร้องเพลงไทยลูกทุ่งหญิง  
 รางวัลชนะเลิศ ได้แก่ เพลงแฟนเก่าเขาลืม ผู้ขับร้อง น.ส.ภัทริยา รัตนพันธ์ (แอม ภัทริยา) 
 รางวัลรองชนะเลิศ ได้แก่ เพลงเทิดทูนพระคุณท่าน ผู้ขับร้อง น.ส.ชญาภา พงศ์สุภาชาคริต (บูม ชญาภา) 

 การขับร้องเพลงเพื่อชีวิตชาย  
 รางวัลชนะเลิศ ได้แก่ เพลงรักคนอื่นไม่ได้เลย ผู้ขับร้อง นายวิชาญ ศรีฟอง (รอน อรัณย์) 
 รางวัลรองชนะเลิศ เพลงนักรบชุดขาว ผู้ขับร้อง นายวรพล นวลผกา (น็อต ไผ่ร้อยกอ) 

 การขับร้องเพลงเพื่อชีวิตหญิง  
 รางวัลชมเชย เพลงมนุษย์ ผู้ขับร้อง น.ส.ณริสสา ดำเนินผล (ฟ้า ขวัญนคร)
 อ้างอิง